

**Nyhetsbrev fra faggruppa for OTTO**

**12.april 2016**

Fra og med skoleåret 2015/2016 ble kodene OTVE, OTVA, OTVF og OTVU slått sammen til en kode OTEV. Grunnen til dette var at Utdanningsdirektoratet var pålagt å «prikke» sine data hvis det var 5 eller færre ungdommer i en gruppe. Det gjorde det vanskelig å få reelle tall når kodeverket var så inndelt. Prikking av data ble igjen endret høsten 2015, og nå åpnes det igjen for å kunne dele opp koden OTEV dersom det er ønskelig.

Mange fylker har kommet med ønske om at vi skal ta inn igjen koden for private skoler OTVF, fordi de ikke har søknads- eller inntakssamarbeid med de private skolene. Faggruppa for OTTO har vurdert spørsmålet, og har kommet frem til at vi kan åpne for å ta inn igjen denne koden fordi mange fylker har behov for den i kartleggingsarbeid. Vi ønsker ikke å dele koden OTEV opp i enda flere koder fordi vi er redd for at det blir vanskeligere å sammenligne tallene til eget fylke og tall som publiseres hos Utdanningsdirektoratet.

Utdanningsdirektoratet vil fortsette å rapportere kun på koden OTEV, så de fylkene som velger å bruke koden OTVF i tillegg til OTEV, må huske å legge sammen kodene for å få sammenlignbare tall med det som publiseres av Utdanningsdirektoratet.

Koden OTVF blir tilgjengelig fra 1. juli 2016. Det kommer eget skriv med informasjon om kodeverket fra Utdanningsdirektoratet når det er klart.

Faggruppa vil minne om samling for systemansvarlige for OTTO den 26. og 27. oktober 2016. Vi har ønske om at mange melder inn tema for dagene. E-post vedr. tema kan sendes til Ågot Espeland: agot.espeland@bfk.no

Nærmere informasjon og program for samlingen vil bli sendt ut etter 27. september 2016.